खान निरीक्षक ने किया जगन्नाथपुर का निरीक्षण
जगन्नाथपुर| जिलाखान निरीक्षक राजा राम प्रसाद ने जगन्नाथपुर थाना क्षेत्र में चल रहे अवैध खनन की शिकायत पर निरीक्षण किया। इस दौरान देखा कि जगन्नाथपुर-जैतगढ़ मुख्य मार्ग स्थित तोड़ांगहातु गांव के पास पत्थर लदे दो ट्रैक्टर जगन्नाथपुर की ओर जा रहे थे उन्होंने दोनों ट्रैक्टर क्रमशः जेएच 0ए 9938 जेएच 06एच 0986 को रोका। इस दौरान एक चालक बबलू मुंडई ने कागजात दिखाए मगर वे खनन से संबंधित नहीं थे। वहीं दूसरा चालक फरार हो गया। इसके बाद राम प्रसाद ने बबलू को साथ लेकर केंदुवा गांव का भी निरीक्षण किया। वहां सागर तिरिया द्बारा बड़े पैमाने पर अवैध पत्थर का खनन करते पाया गया। सागर, बबलू अज्ञात चालक मालिक पर मामला दर्ज किया गया।
hin_Deva hin_Deva